*REPUBLIKA HRVATSKA*

*ZADARSKA ŽUPANIJA*

*GRAD ZADAR*

*Narodni trg 1*

*Razina 22*

*Transakcijski račun IBAN:HR5924070001852000009*

*Matični broj:02546558*

*RKP:35724  
Županija:520  
OIB 09933651854*

*Razdoblje :01.01.-31.12.2021.*

*Zadar, 15.02.2022. godine*

*BILJEŠKE UZ FINANCIJSKE IZVJEŠTAJE*

*GRADA ZADRA ZA RAZDOBLJE OD 01.01.-31.12.2021.GODINE*

***Bilješka broj 1***

*U bilješkama koje su sastavni dio financijskih izvještaja obrazlažu se odstupanja (više od 10%) u odnosu na prethodno razdoblje. Prikazuju se samo prihodi i primici te rashodi i izdaci koji se odnose na jedinice lokalne i područne (regionalne) samouprave bez korisnika , dok se u razini 22 prikazuju samo prijenosi proračunskim korisnicima po načelu novčanog tijeka. Znači oni prihodi (pomoći) koje je nadležno Ministarstvo uplatilo za proračunske korisnike Grada Zadra ne prikazuju se u financijskom izvještavanju razine 22 kao ni rashodi koji se iz njih financiraju. Uz financijske izvještaje daje se i prikaz sudskih sporova u tijeku s kratkim opisom spora, iznosom te procjenom odljeva/priljeva sredstava tj. njegov utjecaj na sam Proračun. Financijski izvještaji koji se sastavljaju za razdoblje od 1.1.-31.12.2021.godine su : Obrazac PRRAS, obrazac Bilanca, Obrazac RAS funkcijski, obrazac PVRIO te obrazac Obveza. U nastavku se daje obrazloženje uz navedene obrasce.*

*Bilješka broj 2- Bilješke uz obrazac PR-RAS*

*Ukupni prihodi i primici Grada Zadra u razdoblju od 1.1.-31.12.2021. godine ostvareni su u iznosu od 516.042.004 kuna i za 11,1% su veći u odnosu na prethodno razdoblje. Kako su ostvareni prihodi i primici po skupinama daje se u nastavku:*

*Prihodi poslovanja ostvareni su u iznosu od 459.009.262 kuna i čine 88,95% ukupno ostvarenih prihoda i primitaka. U odnosu na prethodno razdoblje ostvareno je 8% više. Najznačajnija odstupanja u ostvarenju u odnosu na prethodno razdoblje bilježimo na sljedećim AOP-ima:*

*AOP 003 Porez i prirez na dohodak od nesamostalnog rada ostvareno je u iznosu od 165.605.685 kuna ili 14,1% više nego prethodne godine. Posljedica je to dijelom i Izmjena Zakona o porezu na dohodak i Zakona o financiranju JLP(R)S kojim se povećava udio lokalnih jedinica u raspodjeli prihoda od poreza na dohodak: udio gradova i općina se povećava s 60 na 74 posto, županija sa 17 na 20 posto, dok se udio za decentralizirane funkcije ne mijenja i ostaje ukupno 6%. Navedenim izmjenama i dopunama Zakona, umjesto udjela fiskalnog izravnanja od 17%, koji se izdvaja iz poreza na dohodak, sredstva fiskalnog izravnanja se u 2021.godini osigurava u državnom proračunu. Isto tako bolja zdravstvena situacija uvjetovala je i bolje tržište rada i naplatu samog porezai prireza.*

*AOP 018 Porezi na imovinu realizirani su u iznosu od 43.737.553 kuna. Ovu podskupinu poreza čine porez na kuće za odmor i porez na promet nekretnina.- Stalni porezi na nepokretnu imovinu (porez na kuće za odmor) realizirani su u iznosu od 3.413.889 kuna što je za 13,9% više nego u istom razdoblju prethodne godine. Grad Zadar i dalje radi na usklađenju baza i obuhvatu obveznika poreza na kuće za odmor te je stoga i ovaj prihod naplaćen nešto više nego prethodne godine.*

*AOP 022 Povremeni porez na imovinu tj. porez na promet nekretnina realiziran je u iznos od 40.323.664 kuna . Naplatu ovog poreza evidentira Porezna uprava i rezultat je tržišnih aktivnosti u stanogradnji odnosno stjecanju imovine. Naplata je evidentirana za 48,1% više nego lani.*

*AOP 024 Porezi na robu i usluge realiziran je u iznosu od 4.036.468 kuna ili 30,8% više nego prethodne godine. Ovi porezi obuhvaćaju porez na potrošnju i porez na tvrtku.*

*AOP 026 Porez na promet realiziran je u iznosu od 4.009.585 kuna i predstavlja porez na potrošnju. Znatno lošija naplata evidentirana je u 2020. godini zbog pandemije COVID-19 budući da ugostiteljski objekti dobar dio godine nisu radili.*

*AOP 028 Porez na korištenje dobara ili izvođenje aktivnosti predstavlja porez na tvrtku ili naziv te je naplata slabija nego prethodne godine. Naplata se odnosi na potraživanja poreza na tvrtku iz prethodnih godina s obzirom da je ovaj gradski porez ukinut. Ukupno je realizirano 26.883 kuna.*

*AOP 045 Pomoći iz inozemstva i od subjekata unutar općeg proračuna realizirane su u iznosu od 94.184.029 kuna ili 82,6% prošlogodišnje realizacije. Unutar pomoći dobru naplatu imamo na AOP 049 tekuće pomoći od institucija i tijela EU jer se radi o naplaćenim prihodima odnosno potraživanjima za projekte koji se financiraju direktno iz sredstava EU . Ukupno je naplaćeno 5.243.894 kuna ili 16,8% više nego prethodne godine. Grad Zadar do naplate ovih sredstava na koju nema utjecaja predfinancira rashode u projektima iz svojih sredstava iz izvora 11-opći prihodi .*

*AOP 054 Pomoći proračunu iz drugih proračuna i izvanproračunskim korisnicima realizirane su u iznosu od 10.616.781 kuna što je 31,6% realizacije od prethodne godine. U naplati pomoći u ovom izvještajnom razvoju postoji veliko odstupanje u odnosu na prethodnu godinu najvećim dijelom zbog sufinanciranja MZO te Ministarstva za demografiju, obitelj, mlade i socijalnu politiku za dovršetak centra Mocire (Voštarnica) u Zadru (AOP 056) gdje naplata manja i prati realizaciju investicije. Ukupno tekuće pomoći realizirane su u iznosu od 4.565.002 kuna i one odstupaju u odnosu na naplatu od prošle godine jer su prošle godine evidentirana sredstva za kompenzacijsku mjeru i Predsjedničke izbore čega u 2021. godine nije bilo.*

*AOP 057 Tekuće pomoći od izvanproračunskih korisnika realizirani su u iznosu od 27.292.150 kuna ili nominalno više za 23.506.250 kuna od prošlogodišnje naplate. Ovdje se evidentiraju naplate od ŽUC Zadar. ŽUC Zadar tijekom 2021.godine redovito je doznačavao sredstva sukladno Zakonu o cestama pa je tako ove godine doznačio sredstva za razdoblje od siječnja zaključno sa studenim, ali je naplaćen i zaostatak za mjesec prosinac 2020. godine,ukupno 3.792.150 kuna. Kapitalne pomoći od izvanproračunskih korisnika realizirane su u iznosu od 23.500.000 kuna i odnosi se na naplatu od Hrvatskih voda prema Ugovoru u projektu Aglomeracije Zadar-Petrčane za uređenje oborinske odvodnje naselja Bokanjac potpisan između Grada Zadra i Hrvatskih voda.*

*AOP 069 Pomoći temeljem prijenosa EU sredstava realizirane su u iznosu od 32.939.894 kuna ili 60,4% prošlogodišnje realizacije. Ovise o visini i vrijednosti projekata koji se nominiraju odnosno su odobreni Gradu Zadru, a naplaćena su i potraživanja iz prethodne godine. U naplati Grad Zadar nema utjecaja nego do same naplate EU sredstava predfinancira projekt iz izvora 11-Opći prihodi . Najznačajniji iznosi u ovoj naplati odnose se na projekt Zadar Baštini (5.969.879 kuna, projekt Centar za mlade (9.393.611 kuna), projekt ZUM4.0 (3.868.538 kuna), projekt ITS (4.656.668 kuna). Dio sredstava u ovoj podskupini sukladno novim pravilima u 2021.godini preknjižen je sa obveza za primljeni predujam za EU sredstva na konta pomoći za EU sredstva.*

*AOP 077 prihodi od imovine ostvareni su u iznosu od 30.540.924 kuna ili 20,3% više od naplate prethodne godine.*

*AOP 078 Prihodi od financijske imovine realizirani su u iznosu od 2.889.342 kuna ili 59,4% više nego prethodne godine. Najveće odstupanje vidljivo je na AOP 081 Prihodi od zateznih kamata gdje je uprihodovano 2.411.305 kuna.*

*Daljnje odstupanje je vidljivo kod prihoda od tečajnih razlika AOP 082. Evidentirano je 388.935 kuna, a odnosi se na tečajnu razliku u projektu Recolor (1.602 kuna), tečajnu razliku za kupnju nekretnine iz 2011. godine koja se obročno plaćala kroz 10 godina (387.311 kuna) te ostale tečajne razlike 22 kuna.*

*AOP 086 Prihodi od nefinancijske imovine realizirani su u iznosu od 27.651.582 kuna ili 17,3% više od prošlogodišnje realizacije. Tu se evidentiraju naknade za koncesije, zakup poslovnog prostora, prihodi od korištenja javnih površina te ostali prihodi od nefinancijske imovine. Veća odstupanja imamo kod koncesija točnije kod naknada za koncesijska odobrenja zbog bolje turističke sezone, te kod naknade za korištenje nefinancijske imovine -AOP 089 zbog dodatka Ugovora sa Hrvatski telekom d.d. radi korištenja elektroničke komunikacijske infrastrukture i povezane opreme.*

*AOP 092 Ostali prihodi od nefinancijske imovine realizirani su u iznosu od 866.407 kuna ili 10,2% više nego prethodne godine. Radi se o naplati naknade za nezakonito izgrađene zgrade u prostoru. 50% ukupne naplate pripada Gradu Zadru.*

*AOP 101 prihodi od upravnih i administrativnih pristojbi te po posebnim propisima i naknada realizirani su u iznosu od 104.167.589 kuna ili 13% više od prošlogodišnje realizacije.*

*AOP 102 (upravne i administrativne pristojbe) realizirane su u iznosu od 5.325.696 kuna ili 4,7% više nego prethodne godine . Bolju naplatu bilježe županijske, gradske i općinske pristojbe i naknade i to u iznosu od 2.376.292 kuna . Radi se o boljoj naplati naknada za postavu reklamnih panoa.*

*AOP 107 (prihodi po posebnim propisima) realizirani su u iznos od 3.587.270 kuna ili 24,3% više nego prethodne godine. Posebno se to vidi na AOP 112 ostali nespomenuti prihodi gdje je povećanje 31,5% u odnosu na lani, naplatu su uvjetovala sredstava koje je društvo Liburnija d.o.o. uplatila u proračuna kao povrat sredstava iz prethodnih godina (798.604 kuna).*

*AOP 115 Komunalni doprinosi i naknade realizirani su u iznosu od 95.254.623 kuna ili 13% više nego lani. Dok je komunalna naknada realizirana 5,6% više nego lani, naplata komunalnog doprinosa znatno je bolja i iznosi 36.847.082 kuna ili 27,3% više nego prethodne godine. Kod komunalnog doprinosa razrezao se i naplatio prihod u rasponu od 1 -5 mil. kuna za više pravnih osoba što prethodne godine nije bilo.*

*Prihodi od prodaje proizvoda i robe te pruženih usluga i prihodi od donacija i po protestiranim jamstvima realizirani su u iznosu od 15.248.960 kuna ili 12,5% više nego lani.*

*AOP 122 Prihodi od pruženih usluga - Od Hrvatskih voda naplaćeno je 1.924.816 kuna ili 7,1% više zbog zaračunatih materijalnih troškova obrade i slanja uplatnica za naknadu za uređenje voda i kamata sukladno Ugovoru.*

*AOP 124 (Tekuće donacije) realizirale su se u iznosu od 250.000 kuna ili 84,9% prošlogodišnje realizacije. Osim redovnih donacija OTP banka d.d. za stipendije učenika i studenata slabijeg imovinskog stanja, ove godine naplaćene su i donacije od ZABA d.d. u iznosu od 150.000 kuna.*

*AOP 125 Kapitalne donacije realizirane su u iznosu od 13.074.144 kuna, a odnose se na udio Zadarske nadbiskupije u izgradnji osnovne škole na gradskom predjelu Novi Bokanjac te evidentiranje prihoda za donirane slike od strane fizičkih osoba.*

*AOP 134 Kazne upravne mjere i ostali prihodi realizirani su u iznosu od 1.488.054 kuna ili 91,6% prošlogodišnje realizacije. Radi se o naplati kazni za koje komunalni i prometni redar izdaju naloge.*

***Prihodi od prodaje nefinancijske imovine realizirani*** *su u iznosu od 6.168.489 kuna ili 85,3% prošlogodišnje realizacije. Čine ih prihodi od prodaje zemljišta, prihodi od prodaje ostalih građevinskih objekata, prihodi od prodaje opreme i prihodi od prodaje stanova na kojima postoji stanarsko pravo. Najznačajnija naplata je kod prodaje zemljišta i to u iznosu od 3.729.561 kuna (AOP 294). Prihodi od prodaje stanova na kojima postoji stanarsko pravo realizirani su u iznosu od 1.756.904 kuna nešto manje nego prethodne godine, dok je prodaja nekretnine realizirana u iznosu od 618.528 kuna. Radi se o uplati Zadarske Nabiskupije sukladno Ugovoru o prodaji vlasništva Grada Zadra u osnovnoj školi na Novom Bokanjcu (Oš Ivo Mašina). Plaćanje prema Gradu Zadru bit će realizirano kroz 10 godina u kvartalnim ratama.*

*AOP 312 Uredska oprema i namještaj realizirana je u iznosu od 63.496 kuna i predstavlja protutežu rashodima na AOP 264 odnosno knjigovodstvenu evidenciju prihoda prenesene opreme.*

***Primici od financijske imovine*** *i zaduživanja realizirani su u iznosu od 50.864.253 kuna i znatno odstupaju u odnosu na primitke iz 2020. godine.*

*AOP 421 Primici od danih studentskih kredita realizirani su u iznosu od 94.560 kuna ili 12,7% više nego prethodne godine. Radi se o povratu danih učeničkih i studentskih kredita.*

*AOP 477 Primici od zaduživanja realizirani su u iznosu od 50.769.693 kuna, a odnosi se na korištenje drugog dugoročnog kredita prema suglasnosti Vlade Republike Hrvatske za izgradnju osnovne škole na gradskom predjelu Novi Bokanjac u iznosu od 10.128.957 kuna. Drugi dio primitaka od zaduživanja odnosi se na korištenje dijela dugoročnog kredita u projektu Aglomeracija Zadar-Petrčane u iznosu od 27.140.736 kuna. Vlada Republike Hrvatske donijela je Odluku o davanju suglasnosti za navedeno zaduživanje u Klasi:022-03/20-04/297;URBROJ:50301-05/31-20-2 od 03. rujna 2020.godine. Iznos od 13.500.000 kuna odnosi se na knjiženje kratkoročnog kredita kod OTP banka d.d. odnosno ostatak kredita koji će se u 2022. godini iskazati kao izdatak u trenutku otplate. Zadnja rata otplate dospijeva u lipnju 2022. godine.*

***Rashodi i izdaci*** *ostvareni su u iznosu od 507.605.557 kuna i veći su za 10,8% nego prethodne godine. Vrijednosno najznačajniji su rashodi poslovanja u iznosu od 333.426.556 kuna ili 65,69 % ukupnih rashoda i izdataka. U odnosu na prethodnu godinu realizirano je 7,8% više rashoda poslovanja u odnosu na prethodnu godinu. Značajnija odstupanja kod rashoda poslovanja u odnosu na prethodnu godinu imamo na sljedećim AOP-ima:*

*AOP 153 Ostali rashodi za zaposlene realizirani su u iznosu od 556.502 kuna ili 22% više nego prethodne godine. Odstupanje nastaje zbog većeg broja naknada za bolovanje preko 90 dana, jubilarnih naknada i otpremnina te naknade za smrtni slučaj, sve sukladno Kolektivnom ugovoru.*

*AOP 158 Materijalni rashodi realizirani su u iznosu od 76.856.829 kuna ili 7,7% više nego prethodne godine. Ovi rashodi obuhvaćaju naknade troškova zaposlenima, rashode za usluge, naknade troškova osobama izvan radnog odnosa odnosno ostale nespomenute rashode poslovanja. Odstupanja na pojedinim AOP-ima unutar ove podskupine su sljedeći:*

*AOP 171 Službena radna i zaštitna odjeća i obuća realizirana je u iznosu od 66.479 kuna ili 33,3% više od prošlogodišnje realizacije zbog nabave odjeće za jedinicu prometne mladeži i komunalnih redara.*

*AOP 174 Rashodi za usluge za tekuće i investicijsko održavanje realizirani su u iznosu od 29.113.048 kuna ili 11,2% više od prošlogodišnje realizacije. Najveće odstupanje u odnosu na prethodnu godinu nastaje kod održavanja nerazvrstanih cesta i tekućeg i investicijskog održavanja na gradskim otocima (društveni dom Molat, TIC Mali Iž).*

*AOP 175 Usluge promidžbe i informiranja realizirane su u iznosu od 6.421.402 kuna ili 35,2% više nego lani. Razlog odstupanja su veće usluge strateških promotivnih kampanja(aviokompanije) te veće usluge u financiranju turističkih manifestacija. Zbog pandemije ove su usluge u 2020. godini znatno smanjene dok u 2021. godine uslijed bolje turističke sezone i zdravstvene situacije ove usluge se povećavaju.*

*AOP 179 Intelektualne usluge realizirane su u iznosu od 6.279.562 kuna i veće su u odnosu na lani za 42,4%. Povećanje nastaje zbog naknade za odvjetničke usluge u vođenju parnice za Grad Zadar, zbog izrade planova razvoja javnih ustanova u kulturi, plana uređenja i opremanja Providurove palače te usluga u projektima Recolor i Revival koje su znatno veće nego prethodne godine.*

*AOP 180 Računalne usluge realizirane su u iznosu od 271.417 kuna ili 10,6% više nego prethodne godine. Razlog većeg odstupanja je razlika u cijeni usluga održavanja programa za potrebe prometnog redarstva.*

*AOP 181 Ostale usluge realizirane su u izosu od 2.887.463 kuna ili 11,6% više nego lani. Nominalno to iznosi 300.603 kuna. Razlog odstupanja je dijelom vezan za bolju naplatu poreza na dohodak i izdvajanja 1% usluge za Poreznu upravu, zbog većeg broja objava oglasa.*

*AOP 182 Naknade troškova osobama izvan radnog odnosa realizirane su u iznosu od 476 kuna, a obuhvaćaju rashode za osobe na stručnom usavršavanju bez zasnivanja radnog odnosa, kao i druge rashode za osobe koji nisu zaposlenici Grada Zadra. Realizacija je nešto manja nego prethodne godine zbog razlike u broju osoba na stručnom usavršavanju bez zasnivanja radnog odnosa.*

*AOP 183 Ostali nespomenuti rashodi poslovanja realizirani su u iznosu od 5.087.174 kuna i manje su za 30,3% je u odnosu na prethodnu godinu. U ovoj podskupini rashoda evidentiraju se rashodi za naknade članovima predstavničkih i izvršnih vijeća, povjerenstava i slično, premije osiguranja, članarine, reprezentacija, troškovi sudskih postupaka te ostali nespomenuti rashodi. Gotovo na svim stavkama imamo manju realizaciju u odnosu na prethodnu godinu, a najrazvidnije je na AOP 186 naknade za rad predstavničkih i izvršnih tijela, povjerenstava i slično. Realizacija navedenog rashoda iznosi 1.655.116 kuna i značajno odstupa nego prethodne godine i to zbog isplate naknada osobama koje su sudjelovale u izborima za izbor predsjednika Republike Hrvatske. U svibnju 2021. godine održali su se lokalni izbori, ali su rashodi bili znatno manji. Osim toga uštedu je donijlo i vrijeme od raspuštanja prijašnjeg saziva Gradskog vijeća do konstituiranja novog saziva nakon provedenih lokalnih izbora. Samim time su i naknade gradskim vijećnicima manje.*

*AOP 189 troškovi sudskih postupaka realizirani su u iznosu od 287.287 kuna ili 43% prošlogodišnje realizacije.*

*Ostali rashodi u ovoj podskupini su manji ili gotovo isti kao prethodne godine.*

***AOP 191 Financijski rashodi*** *realizirani su u iznos od 2.067.339 kuna ili nominalno 3.140.619 kuna manje nego u istom razdoblju prethodne godine. Razlog odstupanja su znatno manje zatezne kamate (AOP 208) nego lani dok su kamate na primljene kredite i zajmove od kreditnih institucija izvan javnog sektora znatno veće nego prethodne godine.*

*AOP 200 Kamate na primljene kredite i zajmove od kreditnih institucija izvan javnog sektora realizirane su u iznosu od 255.954 kuna ili nominalno više za 234.894 kuna. Veće su nego prethodne godine zbog plaćanja anuiteta za kreditno zaduženje za izgradnju osnovne škole, zbog povlačenja dijela kredita za projekt Aglomeracije Zadar-Petrčane te zbog kamata kratkoročnog kredita kod OTP banka d.d.*

*AOP 210 Subvencije su realizirane u iznosu od 3.951.027 kuna gotovo isto kao i prethodne godine.*

*AOP 219 Pomoći dane u inozemstvo i unutar općeg proračuna realizirane su u iznosu od 119.174.100 kuna ili 12,6% više nego prethodne godine. Odstupanja na AOP 221 tekuće pomoći inozemnim vladama nastaju u projektima koji se financiraju iz EU sredstava, a plaćaju se inozemnim partnerima u tim projektima, dok ostala odstupanja uglavnom nastaju zbog rashoda koji se odnosi na sufinanciranje sa Fondom za zaštitu okoliša i energetsku učinkovitost u nabavci reciklažnih spremnika (720.131 kuna) i rashode za Županijsku lučku upravu u projektu sanacije luke.*

*AOP 235-238 realiziran je u iznosu od 103.440.518 kuna odnose se na plaćanje proračunskim korisnicima Grada Zadra i veća su nego lani za 16,6% zbog redovitijeg prijenosa rashoda za financiranje redovne djelatnosti proračunskim korisnicima grada Zadra.*

*AOP 239 pomoći temeljem prijenosa EU sredstava realizirane su u iznosu od 491.903 kuna, znatno manje nego prethodne godine, a uvjetovane su realizacijom EU projekata.*

*AOP 242-246 realizacija iznosi 3.803.093 kuna, a radi se o prijenosu sredstava proračunskim korisnicima Grada Zadra u projektu „škola puna mogućnosti 4“ i škola puna mogućnosti 5, MrežeZAdar i projektu prehrane. Sredstva su manja nego prethodne godine zbog završetka projekta MrežaZAdar odnosno znatno manjeg priljeva sredstava iz EU fondova za ovu namjenu.*

*AOP 255 Naknade građanima i kućanstvima u novcu realizirane su u iznosu od 3.262.323 kuna i veće su za 13,4% nego prethodne godine. Razlog odstupanja su veće naknade za opremanje novorođenčadi i izdvajanje za financiranje rashoda osobama u civilnoj zaštiti i troškova karantene.*

*AOP 258 Ostali rashodi realizirani su u iznosu od 93.607.348 kuna i veći su za 7,9% nego prethodne godine. Najveće odstupanje imamo na AOP 260 tekuće donacije u novcu iz razloga jer je zbog pandemije onemogućeno djelovanje odnosno znatno su smanjene aktivnosti udruga u kulturi i sportu te dijelu socijalnih udruga dok su zbog bolje zdravstvene situacije u 2021. godini aktivnosti navedenih udruga veće. Veća su i izdvajanja za privatne vrtiće.*

*AOP 264 Kapitalne donacije neprofitnim organizacijama realizirane su u iznosu od 63.496 kuna. Odnosi se to na prijenos Udruženju obrtnika Zadar opreme iz projekta Coworking sukladno Ugovoru. Navedeni iznos predstavlja sadašnju vrijednost opreme koja se prenosi.*

*AOP 265 –kapitalne donacije građanima i kućanstvima realizirane su u iznosu od 20.251 kuna i manje nego u istom razdoblju prethodne godine zbog manjeg broja zahtjeva HRVI za podmirenje troškova priključka struje i vode prilikom stambenog zbrinjavanja.*

*AOP 269- naknade štete pravnim i fizičkim osobama realizirale su se u iznosu od 924.224 kuna i predstavljaju naknadu koju je Grad Zadar izvršio prema Montmontaža d.d. u sudskom sporu.*

*AOP 278 Kapitalne pomoći iz EU sredstava realizirane su u iznosu od 464.784 kuna i odnose se na rashode trgovačkih društava u vlasništvu Grada Zadra koja kao partneri primaju EU sredstva (Inovativni Zadar-ZUM4.0 i Čistoća d.o.o. Zadar-Netwap).*

***Rashodi za nabavu nefinancijske imovine*** *realizirani su u iznosu od 154.280.067 kuna i veći su za 5,3% nego prethodne godine. Najznačajnija odstupanja bilježimo na sljedećim AOP-ima:*

*AOP 347 Zemljište realizirano je u iznosu od 14.969.651 kuna ili 76,9% više nego prethodne godine. Rashodi se odnose na postupak izvlaštenja čestica zemlje za potrebe izgradnje komunalne infrastrukture te naknade za deposedirano zemljište. U 2021. godini najveća izdvajanja bila su za UPU Vitrenjak II i za rekonstrukciju Tuđmanove ulice. Za deposedirano zemljište realizirano je 3.393.950 kuna.*

*AOP 356 Ostala nematerijalna imovina (projektna dokumentacija, geodetske podloge) realizirana je u iznosu od 3.175.994 kuna ili 57,9% prošlogodišnje realizacije. Evidentirana su manja izdvajanja uglavnom za projektnu dokumentaciju.*

*AOP 360 Poslovni objekti realizirani su u iznosu od 22.193.308 kuna ili 27.340.297 kuna manje nego prethodne godine. Razlog tome je dovršetak izgradnje Centra Mocire i izgradnje osnovne škole u Mjesnom odboru Novi Bokanjac Iako su ove investicije bile i prethodne godine u 2021.godini radovi su privedeni kraju i objekti su stavljeni u funkciju.*

*AOP 361 Ceste realizirane su u iznosu od od 9.608.368 kuna i ili 77,6% prošlogodišnje realizacije. Iako sama gradnja ceste iz Programa izgradnje komunalne infrastrukture znatno odstupa od prošlogodišnjeg izvršenja u 2021. godini evidentirana je na ovom odjeljku i izgradnja ceste u projektu iz EU fondova-projekt ITS. Realizacija u ovom projektu odnosi se na rekonstrukciju/izgradnju ceste Ulica. Franje Tuđmana. Za ovu namjenu realizirano je u 2021. godini 6.090.257,22 kuna.*

*AOP 362 Ostali građevinski objekti realizirani su u iznosu od 41.056.037 kuna i znatno odstupaju u odnosu na prethodno razdoblje. Veći su čak za 33.757.850 kuna. Ovdje se evidentiraju rashodi iz Programa gradnje komunalne infrastrukture (izgradnja javnih površina, rasvjete i groblja). Međutim ovi rashodi nisu utjecali na veliko odstupanje u odnosu na izvršenje prethodne godine nego je to utjecaj rashoda evidentiranih u projektu Aglomeracija Zadar-Petrčane.*

*AOP 364 Uredska oprema i namještaj realizirani su u iznosu od 10.423.283 kuna ili nominalno više za 9.932.192 kuna. Veliko odstupanje nastaje najvećim dijelom zbog nabave opreme i namještaja za potrebe Oš Voštarnica i DV Latica (uz sufinanciranje Ministarstva znanosti i obrazovanja) te za potrebe projekta ZUM4.0.*

*AOP 365 Komunikacijska oprema realizirana je u iznosu od 191.379 kuna 57,5% više nego prethodne godine. Od ukupne realizacije nabavljeno je 112.000 kuna za potrebe projekta wifi4EU (bežična pristupna točka 112.000 kn) , za potrebe projekta INCLUSIVE PLAY 36.945 kuna dok se ostatak odnosi na nabavu opreme za potrebe Grada Zadra.*

*AOP 366 oprema za održavanje i zaštitu realizirana je u iznosu od 543.578 kuna gdje se uz nabavu nadzorne kamere za kontrolu brzina na gradskim prometnicama nabavili i betonski blokovi –sidrišta na gradskim otocima.*

*AOP 370 Uređaji, strojevi i oprema za ostalu namjenu realizirani su u iznosu od 1.420.125 kuna i veći su za 714.111 kuna nego prethodne godine. Veći rashodi nastaju zbog opremanja interijera Providurove palače i opremanja dijela odjela za potrebe Gradske knjižnice u Providurovoj palači. Ministarstvo kulture je sudjelovalo sa 300.000 kuna.*

*AOP 381 Ostale nespomenute izložbene vrijednosti realizirane su temeljem Ugovora o donacije dvije umjetničke slike, prethodne godine nije bilo donacije. Ukupna realizacija iznosi 70.000 kuna.*

*AOP 388 Umjetnička, znanstvena i literarna djela realizirana su u iznosu od 480.481 kuna. Predstavljaju ulaganja u prostorne planove. Veća su u odnosu na prethodnu godinu za 38% zbog izrade analize lokacija i mogućnosti izgradnje podzemne garaže na predjelu Voštarnica.*

*AOP 396 Dodatna ulaganja na nefinancijskoj imovini realizirana su u iznosu od 50.025.255 kuna i nominalno su realizirana manje za 11.143.315 kuna nego prethodne godine. Ulaganje se odnosi na projekt rekonstrukcije Providurove palače i gradskih bedema, na ulaganja u Mjesnom odboru Dračevac i Crvene kuće , ali i na ulaganja na objektu Centar za mlade iz EU fondova. Završetak odnosno privođenje kraju rekonstrukcije Providurove palače i gradskih bedema najvećim dijelom su uvjetovali manju realizaciju.*

***Izdaci za financijsku imovinu i otplate zajmova*** *realizirani su u iznosu od 19.898.934 kuna, znatno više nego prethodne godine iz razloga jer je u 2021. godini izvršena otplata prve dospjele glavnice dugoročnog kredita kod Zagrebačke banke d.d. u svrhu financiranja izgradnje osnovne škole na Novom Bokanjcu u iznosu od 8.021.567 kuna (AOP 599) te je izvršen povrat sredstava temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020)- AOP 611 u iznosu od 9.491.467 kuna.Ovaj iznos se iskazuje kao primitak u 2020. godini, a u narednim razdobljima iskazuje se kao izdatak u trenutku plaćanja/povrata u državni proračun odnosno priznavanje prihoda od poreza na dohodak (Uputa Ministarstva financija).*

*AOP 529 Dani zajmovi neprofitnim organizacijama, građanima i kućanstvima realizirani su u iznosu od 2.385.900 kuna i predstavljaju izdatke za dane učeničke i studentske kredite.*

*Ukupno je ostvaren višak prihoda i rashoda u iznosu 8.436.448 kuna te se manjak koji se odnosi na razinu 22 smanjio za isti iznos i sada zbirno iznosi 30.909.253 kuna (AOP 639). Za naglasiti je da se preneseni rezultat razlikuje u odnosu na onaj iskazan na dan 31.12.2020.godine za iznos od 101.250 kuna, budući je dobavljač (Elektra d.o.o.) umanjila obvezu za priključak čime se i raskinuo Ugovor. Budući je iznos tereti orashode u prethodnoj godini izvršena je korekcija u korist prenesenog rezultata.*

***Bilješka broj 2 - Bilješke uz obrazac RAS-funkcija***

*U ovom obrascu evidentirani su rashodi po svojoj namjeni . Plaćanja prema proračunskim korisnicima eliminirani su iz ovog izvještaja pa iznos iskazan na AOP 137 odgovara iznosu na AOP 404 (nakon eliminacije AOP 235). Svi rashodi se iskazuju prema namjeni (za osnovnoškolstvo, kulturu, sport, razvoj zajednice, zdravstvo i sl). Značajnija odstupanja bilježimo na sljedećim AOP-ima:*

*AOP 004 Financijski i fiskalni poslovi realizirani su u iznosu od 2.067.340 kuna ili 39,7% prošlogodišnje realizacije. Odstupanje nastaje zbog značajno manjeg izdvajanja za zatezne kamate.*

*AOP 033 (Opći ekonomski i trgovački poslovi) realizirani su u iznosu od 3.986.693 kuna i znatno su veće nego prethodne godine zbog većeg izdvajanja za usluge turističke promidžbe Grada Zadra i financiranja aviokompanija čega je uslijed COVID pandemije prehodne godine bilo znatno manje.*

*AOP 051 Cestovni promet realiziran je u iznos od 198.126 kuna i prate rashode i aktivnosti u europskim projektima MINTe i Park4SUMP stoga je i odstupanje u odnosu na prethodnu godinu. Park4SUMP i ima za cilj povećati prihvaćanje kvalitetnog upravljanja parkiranjem i njegovu integraciju u Planove održive urbane mobilnosti. Stoga je Park4SUMP postavio sljedeće ciljeve: (1) postići široku raspoloživost i prenosivost dobrih primjera upravljanja parkinogm; (2) potaknuti daljnju inovaciju u upravljanju parkiranjem; (3) podizanje svijesti i prihvaćanje među relevantnim dionicima o tome kako pravilna politika parkiranja može pomoći gradovima; (4) unaprijediti kapacitete za upravljanje pakingom; (5) rasteretiti javne površine i smanjiti putovanje automobilom, uz povećanje održivih načina prijevoza, povećati sigurnost, smanjiti emisije, podržati urbano planiranje i poboljšati kvalitetu života; (6) isporuka mjerljivog učinka za sve prethodno navedene ciljeve.*

*AOP 060 Turizam izvršen je u iznosu od 472.692 kuna i znatno odstupa u odnosu na prethodnu godinu zbog aktivnosti u projektu SUSTOURISMO. Cilj projekta je unaprjeđenje i bolje upravljanje postojećom turističkom ponudom grada i jačanje izvansezonske turističke ponude te razvoj turističke infrastrukture.*

*AOP 067 Istraživanje i razvoj :Ekonomski poslovi (Promet) realizirani su u iznosu od 6.518.624 kuna i znatno su veći nego prethodne godine zbog nabave opreme u projektu ZUM4.0. Projekt objedinjuje od nekoliko zasebnih projekata iz područja inteligentnog prometnog sustava na području grada Zadra koji međusobno koreliraju, te koriste zajedničku bazičnu IKT infrastrukturu, koju je Grad Zadar u prethodnom razdoblju u dobroj mjeri razvio (npr. vlastita optička mreža, WiFi mreža, serverski kapaciteti i sl.) i koju namjerava kroz ovaj projekt dodatno razvijati. Osim toga evidentirani su rashodi za izgradnju nove EKI mreže u suradnji sa gradskim trgovačkim društvom Inovativni Zadar d.o.o.*

*AOP 072 Gospodarenje otpadom realiziran je u iznosu od 6.896.217 kuna i za 25% je veći nego prethodne godine zbog pojačanih aktivnosti u projektu izgradnje Centra za zbrinjavanje otpada te izdvajanja novčane naknade za zbrinjavanje komunalnog otpada.*

*AOP 073 Gospodarenje otpadnim vodama realiziran je u iznosu od 5.992.566 kuna i za 18,1% je veći nego prethodne godine zbog pojačanih aktivnosti u projektu NETWAP. Kroz provedbu ovog projekta izrađeni i razvijeni model gospodarenja otpadom testirat će se i provesti kroz pilot aktivnost na otoku Istu gdje će se instalirati mobilna kompostana za biorazgradivi otpad, isto tako kroz implementaciju aktivnosti biti će postavljeni uređaji za prikupljanje mikroplastike u moru.*

*AOP 077 Poslovi i usluge zaštite okoliša koji nisu drugdje svrstani realizirani su u iznosu od 2.620.503 kuna ili 76,2% prošlogodišnje realizacije zbog završetka energetske obnove Oš Smiljevac.*

*AOP 080 (Razvoj zajednice) realiziran je u iznosu od 143.868.160 kuna ili 52,1% više nego lani zbog početka realizacije projekta Aglomeracija Zadar-Petrčane.*

*AOP 105 Službe kulture realizirane su u iznosu od 39.867.808 kuna ili 71,6% realizacije od prethodne godine i to najvećim dijelom zbog završetka odnosno privođenje kraju ulaganja u projektu Zadar Baštini (rekonstrukcija Providurove palače i obnova zadarskih bedema).*

*AOP 113 Obrazovanje -realizirano je u iznosu od 23.919.015 kuna ili 78,8% prošlogodišnje realizacije zbog konačnog završetka osnovne škole na gradskom predjelu Novi Bokanjac. Škola je izgrađena i stavljena u funkciju.*

*AOP 122 Dodatne usluge u obrazovanju realizirane su u iznosu od 3.138.286 kuna i predstavljaju usluge mreže prehrane i školske sheme voća i mlijeka.*

*AOP 128 i 129 Invaliditet i Starost realizirani su u iznosu od 10.672.293 kuna i odstupaju u odnosu na prošlogodišnju realizaciju. Najvećim dijelom zbog završetka izgradnje Centra Mocire odnosno zbog izdvajanja zbog božićnica (u prethodnim razdobljima izdvajalo se samo zbog uskrsnica).*

*AOP 131 Obitelj i djeca realizirani su u iznosu od 3.259.415 kuna ili 26% više nego prethodne godine zbog većeg izdvajanja naknada za opremanje novorođenčadi ( u 2020. godini 1.644.000 kuna, u 2021. godini 1.900.000 kuna).*

*AOP 133 Stanovanje realizirano je 20.251 kuns ili 42,5% prošlogodišnje realizacije. Odstupanje je uvjetovano brojem podnesenih zahtjeva za stambeno zbrinjavanje HRVI.*

***Bilješka broj 3 -Bilješke uz obrazac P-VRIO***

*U obrascu P-VRIO za razdoblje od 01.01.-31.12.2021. godine evidentirano je sve ono što posljedično ima utjecaj na bilančne stavke, a nisu rezultat transakcije.*

*AOP 004-neproizvedena dugotrajna imovina bilježi povećanje u iznosu od 8.122.186 kuna zbog procjene nekretnine – zemljišta na k.č. 782/715 k.o. Bokanjac. Naime, ova čestica bila je evidentirana u izvanbilančnim stavkama prema vrijednosti koju je unijela Arbitražna komisija iz 1999.godine. Vrijednost za cjelokupnu površinu od 16598m2 iznosila je 40DEM/m2 odnosno 2.522.896 kuna. U rujnu 2021. godine Grad Zadar prodao je dio ove čestice u površini od 237m2 u rujnu 2021.godine po cijeni od 86,11 Eur/m2. Razlika u vrijednosti tada procijenjenog zemljjišta i nove tržišne cijene zemljišta iznosi 8.122.186 kn te je isto i prikazano u P-VRIO obrascu i na kontima glavne knjige -0111 Zemljište.*

*16598\*86,11 Eur\*7,448=10.645.082,16 kuna*

*16598\*40DEM\*3,8 kn =2.522.896 kuna*

*Razlika 8.122.186,16 kuna.*

*AOP 005-proizvedena dugotrajna imovina bilježi smanjenje u iznosu od 9.116 kuna i odnosi se na knjigovodstvenu vrijednost imovine rashodovane imovine prema prijedlogu Komisije za popis imovine.*

*AOP 020-neproizvedena dugotrajna imovina bilježi povećanje u iznosu od 2.732.896 kuna. Radi se o prijenosu iz izvanbilančnih stavci (objašnjeno pod AOP 004) na konta zemljišta čest.zemlj. 782/715 k.o.Bokanjac, ali i unos zemljišta na otoku Molat u iznosu od 210.000 kuna koje nije do sada bilo evidentirano te je ujedno i prodano u listopadu 2021.godine.*

*AOP 021-proizvedena dugotrajna imovina predstavlja povećanje obujma imovine za 4.937.912 kuna, a odnosi se na računalnu opremu kojim je Ministarstvo dodijelilo opremu za potrebe Upravnog odjela za graditeljstvo i prostorno uređenje (15.000 kuna), zatim komunalna oprema u iznosu od 122.037 kunate dodijeljeni kontejneri od strane FZOEU (4.800.875 kuna).*

*Na AOP 029 iznos od 937.200 kuna predstavlja isknjižavanje potraživanja za dane kredite studentima i učenicima po zaključku Povjerenstva za stipendiranje i odobravanje drugih oblika potpore učenicima i studentima, a temeljem Pravilnika o stipendiranju i odobravanju drugih oblika potpore učenicima i studentima (Glasnik Grada Zadra br. 15/19).*

*AOP 032 smanjenje potraživanja za prihode poslovanja u iznosu od 328.728 kuna predstavlja potraživanja koja su nastala u provođenju projekata iz EU sredstava, a koja nisu potvrđena odnosno odobrena od strane provedbenog tijela ili su prethodnih godina više iskazana u poslovnim knjigama Grada Zadra.*

***Bilješka broj 4-Bilješke uz obrazac Obveze***

*Obveze na kraju izvještajnog razdoblja u 2020. godini iznosile su 105.553.163 kuna, a ukupno obveze na kraju 2021. godine iznose 130.075.274 kuna i veće su u odnosu na početno stanje za 24.522.111 kuna. Dospjele obveze na kraju 2021. godine iznose 27.645.537 kuna, a nedospjele 102.429.737 kuna. Ovdje je značajno spomenuti da su dospjele obveze na kraju 2021. godine manje za 3.646.805 kuna u odnosu na prethodnu godinu. Kod dospjelih obveza vrijednosno su najznačajnije obveze za rashode poslovanja i to obveze za materijalne rashode u iznosu od 11.590.829 kuna. Dospjele obveze za subvencije iznose 2.731.428 kuna, obveze za naknade štete i kapitalne pomoći 3.030.745 kuna, obveze za financijske rashode 60 kuna, ostale tekuće obveze 4.849.845 kuna. Na ostalim tekućim obvezama se knjiže sve obveze prema udrugama iz područja kulture, sporta, socijalne skrbi i zdravstva, obveze nacionalnim manjinama prema, nepodmirene obveze s osnove pomoći iz EU fondova i unutar općeg proračuna te obveze za Vatrogasnu zajednicu Grada Zadra. Dospjele obveze za nefinancijsku imovinu iznose 5.442.630 kuna. U strukturi nedospjelih obveza 534.450 kuna odnosi se na međusobne obveze korisnika, a evidentirane su obveze prema Državnom proračunu s osnove 55% naplaćene realizacije kod prodaje stanova na kojima postoji stanarsko pravo, obveze za naplaćene prihode proračunskih korisnika, obveze za bolovanje preko 42 dana na teret HZZO, obveze za povrat u državni proračun decentraliziranih sredstava.. Nedospjele obveze za nabavu nefinancijske imovine iznose 8.867.335 kuna, dok nedospjele obveze za rashode poslovanja iznose 27.794.212 kuna, uključujući i nedospjelu obvezu za plaću za mjesec prosinac 2021. godine. Osim plaće za prosinac 2021.godine i pripadajuću naknadu za prijevoz s posla na posao te faktura kojima je rok plaćanja iza 31.12.2021.godine u nedospjelim obvezama za rashode poslovanja evidentirane su i obveze za jamčevine, obveze za jamstvo za ozbiljnost ponude u provedenim natječajima odnosno javnoj nabavi, obveze za primljena sredstva u projektima sufinanciranja koja još nisu započela te obveze prema Hrvatskim vodama za naplaćenu, a neprenesenu naknadu za uređenje voda za mjesec prosinac. Najznačajnije nedospjele obveze su obveze za financijsku imovinu koje iznose 65.233.740 kuna. Ove obveze predstavljaju obveze prema Zagrebačkoj banci d.d. temeljem korištenog dugoročnog kredita za izgradnju osnovne škole na gradskom predjelu Novi Bokanjac u iznosu od 16.043.133 kuna, zatim obveze prema Zagrebačkoj banci d.d. s osnove kreditiraanja u projektu Aglomeracije Zadar-Petrčane u iznosu od 27.140.735 kuna, obveze prema OTP banka d.d. s osnova kratkoročnog kreditiranja u iznosu od 13.500.000 kuna te obveze prema Državnom proračunu s osnove beskamatnog zajma temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (NN br. 46/2020) i Naputku o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (NN br. 130/2020) u iznosu od 8.549.872 kuna. Porez na dodanu vrijednost odnosno obveza za mjesec prosinac 2021. godine evidentirana je uz izvornu obvezu u klasi rashoda poslovanja i rashoda za nabavu nefinancijske imovine u ukupnom iznosu od 989.729 kuna. Za napomenuti je da se obveze s prekoračenjem preko 360 dana smanjuju u odnosu na prethodno razdoblje.*

***Bilješka broj 5 - Bilješke uz obrazac Bilanca***

*Na početku 2021.godine stanje imovine iznosi 2.079.125.513 kuna, dok na kraju 2021.godine iznosi 2.204.621.178 kuna i čini povećanje za 6%.*

*AOP 002 Nefinancijska imovina na počeku godine iznosi 1.586.889.300 kuna , dok je na kraju godine evidentirana u iznosu od 1.702.064.714 kuna što čini povećanje od 7,3% . Povećanje je najrazvidnije na AOP 010-Poslovni objekti budući je iz statusa građevinskih objekata u pripremi na bilančna konta preknjižena izgradnja osnovne škole na Novom Bokanjcu ali i izgradnja zgrade MO Dračevac. Centar Mocire iako je izgrađen čeka se konačno rješavanje međupravnih odnosa vlasništva budući je u izgradnji istog sudjelovalo Grad Zadar, MZO i Ministarstvo rada, mirovinskog sustava, obitelji i socijalne politike.*

*AOP 019 (Instrumenti, uređaji i strojevi )realiziran je u iznosu od 1.028.884 kuna na kraju 2021.godine i čini povećanje u odnosu na početno stanje za 138,7%. Razlog ovakvom povećanju je nabava uređaja za mjerenje brzine, ali i evidencija iz fakture dobavljača za postavu javnog sata. Struktura ovih rashoda (za postavu javnog sata) iskazana je na kontima klase 3, ali budući se radi o većim iznosima evidentirana je na kontima imovine.*

*AOP 021 Uređaji, strojevi i oprema za ostale namjene na početku 2020.godine iznosila je 4.007.045 kuna, a na kraju 2021.godine 9.118.502 kuna što je nominalno više za 5.111.457 kuna. Najvećim dijelom odnosi se na doznaku FZOEU za spremnici za zbrinjavanje otpada (4.800.875 kuna).*

*AOP 051 dugotrajna imovina u pripremi stanje na dan 1.1.2021.godine iznosilo je 155.406.000 kuna, a na dan 31.12.2021. 230.679.156 kuna te bilježi povećanje za 48,4%. Od značajnijih vrijednosti mogu se navesti stanje u pripremi u projektu Aglomeracije Zadar-Petrčane (36,7 mil kuna), izgradnja Centra za mlade 17,904.083 kuna. Postrojenja i oprema u pripremi evidentirana je u 2021.godini u iznosu od 4.654.033 kuna, a odnosi se na nabavu u projektu ZUM4.0. Nabava je u tijeku.*

*AOP 064 Novac u banci i blagajni iznosi na kraju obračunskog razdoblja 13.062.155 kuna i u odnosu na stanje iskazano 1.1.2021. godine je manje dobrim dijelom zbog projekata financiranih iz EU fondova većim doznakama sredstava prema proračunskim korisnicima. Na AOP 070-izdvojena novčana sredstva krajem godine bilježimo stanje u iznosu od 87.928 kuna. Čine ga sredstva na podračunu kod HPB d.d. koji služi da se putem poštanskih uputnica isplaćuju naknade umirovljenicima s mirovinom manjom od 2.000 kuna u vidu uskrsnice i božićnice.*

*AOP 081 ostala potraživanja – na kraju godine iskazano stanje iznosi 15.091.369 kuna ili povećanje od nominalno 12.023.679 kuna u odnosu na početno stanje. Povećanje nastaje zbog izdanih predujmova Grada Zadra prema Odvodnja d.o.o. u projektu Aglomeracija Zadar-Petrčane (10.467.100 kuna), potraživanja za rashode koje se refundiraju.*

*AOP 084 Potraživanja za dane zajmove na početku razdoblja evidentirani su u iznosu od 16.850.547 kuna, a na kraju obračunskog razdoblja u iznosu od 18.204.162 kuna. Bilježi se povećanje od 8,0% zbog povrata sredstava i otpisa potraživanja što je opisano uz obrazac P VRIO. Ova potraživanja odnose se na dane učeničke i studentske kredite.*

*AOP 141 Potraživanja za prihode poslovanja na kraju 2021.godine iznose 74.744.167 kuna i značajno odstupaju u odnosu na početno stanje koje je iznosilo 66.145.447 kuna. Osim što su vidljiva povećanja na AOP 146 i 152, a koja se odnose na potraživanja za projekte financirane iz EU sredstava, značajnom povećanju pridonijela su i potraživanja od drugih proračuna i to za sufinanciranje JVP Zadar s osnova Sporazuma i međuvlasničkih odnosa te dodatnog udjela u porezu na dohodak.*

*AOP 161 Potraživanja od prodaje nefinancijske imovine krajem godine iznose 4.368.628 kuna i čine ih potraživanja za prodane stanove na kojima postoji stanarsko pravo (3.360.224 kuna) te potraživanja za staru deviznu štednju (1.008.115 kuna).*

*AOP 168 Kontinuirani rashodi budućih razdoblja iznose 2.393.377 kuna, a odnose se na trošak plaće za 12/2021.godine, troškove prijevoza i vijećničke naknade. Manje su u odnosu na prethodno razdoblje budući su i naknade vijećnicima manje, ali i obračun za plaću.*

*AOP 169 Ukupne obveze i vlastiti izvori iznose 2.204.621.179 kuna, od čega na obveze otpada 130.075.274 kuna (AOP 170). U odnosu na početno stanje veće su za 23,2%, najvećim dijelom zbog obveza za primljene dugoročne kredite od ZABA d.d. te kratkoročni kredit kod OTP banka d.d. (veza AOP 206)*

*Prekoračenje kod obveza imamo kod kapitalnih pomoći trgovačkim društvima u vlasništvu grada i to 35,9% budući se izdvaja za nadogradnju elektroničke komunikacijske infratsrukture te za izgradnju Centra za gospodarenje otpadom (Biljane Donje).*

*AOP 239-247 evidentirani su rezultati poslovanja odnosno njihov raspored kroz poslovne aktivnosti. Tako je ostvaren višak prihoda poslovanja i višak od financijske imovine te manjak od nefinancijske imovine. Izvršena je korekcija rezultata po poslovnim transakcijama kako je propisano člankom 82. Pravilnika o proračunskom računovodstvu i računskom planu proračuna. Korekcija je izvršena za iznose naplaćenih prihoda poslovanja koji su se utrošili za nabavu nefinancijske imovine (klasa 4), ali i za financiranje kapitalnih pomoći trgovačkim društvima u javnom sektoru iz prihoda od prodaje nefinancijske imovine. Iznos korekcije iznosi 30.377.807 kuna u korist viška prihoda poslovanja te 772.591 kuna na teret viška prihoda poslovanja. Ukupno je ostvaren višak poslovanja u iznosu od 8.436.448 kuna, a manjak za pokriće u narednom razdoblju zbirno iznosi 30.909.253 kuna.*

*Na AOP 244,245 –Izvanbilančni zapisi na kraju 2021 godine iznose 2.801.502.279 kuna. Tu se vodi podaci o raspoloživom saldu za sredstva od prodaje stanova, ali pregled primljenih jamstava, danih jamstava te sudskih sporova koji su u tijeku i koji mogu imati utjecaj na stavke bilance Grada Zadra.*

*Značajna sredstva iznose 3.036.136.214 kuna i predstavljaju vrijednosti građevinskog zemljišta prema procjeni Komisije iz 1999.godine. Iznos od 2.522.896 kuna tijekom 2021.godine isknjižio se na bilančne stavke nefinancijske imovine-zemljišta (obješnjeno uz obrazac P-VRIO).*

*U izvanbilančne zapise uvedene su sve zadužnice, garancije i slični dokumenti koji su zaprimljeni u UO za financije Grada Zadra.Paralelno su isknjiženi iznosi koji su se naplatili po bjanko zadužnicama odnosno koji su vraćeni korisnicima garancija i izdavateljima zadužnicama. Isto tako evidentirani su sporovi (prema evidenciji-popisu nadležnih Upravnih odjela Grada Zadra) koje Grad Zadar vodi, a koji mogu postati potencijalne obveze budući je Grad tuženik. Vrijednost istih iznosi na dan 01.01.2020. godine 294.359.621 kuna dok krajem 31.12.2021.godine iznosi 293.549.550 kuna. Popis sudskih sporova u tijeku nalazi se u privitku ovih Bilješki i čini njihov sastavni dio. U 2021. godini u izvanbilančne stavke radi praćenja realizacije naplate uvedena su sredstva koja je Zadarska nadbiskupija platila za dio vlasništva Grada Zadra u izgradnji osnovne škole na Novom Bokanjcu (Oš Ivo Mašina) budući će Nadbiskupija u razdoblju od 10 godina isplatiti Gradu Zadru cijelo sufinanciranje u izgradnji ove škole.*

***Dane hipoteke:***

*-iznos od 10.000.000 kuna za završetak rekonstrukcije palače CEDULIN, prema Odluci Gradskog vijeća. Grad Zadar dozvolio je upis hipoteke u korist banke na kat čest.10402/1 do povrata kredita koji otplaćuje Turistička zajednica Grada Zadra. Navedeni iznos odnosi se na početno stanje, a Grad Zadar u 2021. godini nije davao hipoteke na svoju imovinu.*

***Primljena i izdana sredstva osiguranja plaćanja u 2021.godini:***

*Grad Zadar zaprimio zadužnice za zakup poslovnog prostora u iznosu od 3.550.000,00 kuna.*

*Zaprimljene zadužnice za zakup javne površine za postavu kioska, štanda ukupno 100.000,00 kuna.*

*Zaprimljene zadužnice za javnu površinu (ostalo) ukupne vrijednosti 3.120.000,00 kuna.*

*Zaprimljene zadužnice korisnika javnih potreba u kulturi ukupne vrijednosti 245.000,00 kuna.*

*Zaprimljene zadužnice za postavnu reklamnih panoa na javnim površinama 115.000,00 kuna.*

*Primljene ostale garancije/zadužnice po ostalim Ugovorima u iznosu od 42.632.743,99 kuna.*

*Grad Zadar je u 2021. godini vratio primljena sredstva osiguranja plaćanja (bankovne garancije i zadužnice temeljem Ugovorenih obveza) u iznosu od 22.874.458,19 kuna, te 300.000,00 kuna primljenih zadužnica za studentske kredite.*

***Grad Zadar izdao je u 2021. godini sljedeća sredstva osiguranja plaćanja:***

*Ministarstvo regionalnog razvoja i fondova -430.000,00 kuna,*

*Zagrebačka banka d.d. -6.081.957,06 kuna,*

*OTP banka d.d. -18.000.000,00 kuna,*

*Županijaska lučka uprava 50.000,00 kuna*

*Ministarstvo turizma i sporta vrijednosti -500.000 kuna*

*Povrat izdanih sredstava osiguranja plaćanja koje je Grad Zadar izdao prethodnih godina:*

*Erste&Steimarkische Bank d.d. – 8.000.000,00 kuna,*

*Ministarstvo regionalnog razvoja i fondova EU 2.853.000,00 kuna.*

*P R O Č E L N I K*

*Ivan Mijolović, dipl.oec.*